《予一病七十日心呈牢落作诗自解》
宋代·李吕

抱病懒巾栉，自度作黄冠。
披褐襟便短，拖鞋步稍安。
忘机任俗薄，遮眼把书看。
未必不为福，善乎能自宽。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。